OzLabs/hebrew-wiki-articles huggingface dataset:
בנדיקוט סראם

בנדיקוט סראם (שם מדעי: Rhynchomeles prattorum), הוא מין בנדיקוט נדיר שאנדמי לאי סראם במרכז אינדונזיה ומהווה מין יחיד בסוגו. הוא תואר מדעית לראשונה בשנת 1920 על ידי הזואולוג הבריטי אולדפילד תומאס מאוסף של 7 דגימות שנאספו על ידי האחים צ'ארלס, פליקס וג'וזף פראט באי סראם, והמין החדש נקרא על שמם כמחווה. מאז האיסוף המקורי, המין לא נלכד מעולם בטבע, וייתכן שהוא נכחד מן העולם.

==מידע כללי==
בנדיקוט סראם בעל מבנה גוף גוץ וחרוטי, עם חוטם מוארך, אוזניים קטנות וגפיים דקיקות. יש לו טפרים גדולים וחזקים שמשמשים. אורך ראשו וגופו 25–33 סנטימטרים ואורך זנבו כ-8 סנטימטרים. בנדיקוט סראם הוא בין הקטנים שבסוגי הבנדיקוט במלנזיה, וגדול רק מן הסוג בנדיקוט ננסי. הפרווה של בנדיקוט סראם חלקה וזיפית. צבעה הכללי חום שוקולד כהה או מהגוני עם אוכף כהה באזור הכתף, והיא הופכת לחיוורת יותר באזור הבטן, הגפיים והראש. על החזה יש כתם לבן בוהק. הזנב אפרורי וכמעט חסר שיער. החוטם והכפות כתמתמים.

כאמור, בנדיקוט סראם אנדמי לאי סראם שנמצא בתוך ים סראם במרכז איי מאלוקו שבאינדונזיה. מכיוון שמאז האיסוף המקורי המין טרם נתפס שוב, טווח התפוצה שלו באי אינו ברור וייתכן שהוא מוגבל לאזור ההררי בפארק הלאומי מונוסלה במרכז האי. המין עשוי להיום קיים גם באי בורו הסמוך לסראם. הדגימות היחידות של הבנדיקוט נאספו כולם ביער גשם טרופי הררי עד רום 1,800 מטר מעל פני הים.

אין שום מידע על אורח החיים והביולוגיה של בנדיקוט סראם, וסביר להניח שהוא דומה בפרטים רבים לקרוביו האחרים: פעיל בשעות הלילה וניזון בעיקר מחרקים ורמשים.

==מצב==
מאז האיסוף המקורי של 7 הדגימות ב-1920 על ידי שלושת האחים פראט, בנדיקוט סראם מעולם לא נלכד או נצפה בטבע על ידי חוקרי טבע מערביים. בשל כך, מצבו אינו ברור. חוקרים מסוימים סבורים שהמין נכחד, שכן סקר בשנת 1991 באי לא הצליח למצוא אף בנדיקוט. מאידך, ייתכן שהסיבה לכך נובעת מכך שהוא נפוץ בעיקר ביערות ההרריים והבלתי נגישים שבהם לא נערכו סקרים, ותושבי האי סראם טוענים שהם לוכדים בנדיקוטים מדי פעם.

הרשימה האדומה של IUCN מסווגת את בנדיקוט סראם במצב השימור סכנת הכחדה, מאחר שהוא ידוע רק ממקום אחד באי סראם שגודלו המשוער 240 קילומטרים רבועים בסך הכול, ועקב ירידה מתמשכת בהיקף ובאיכות בית הגידול שלו באי סראם. בירוא יערות שמתרחש באזורים הנמוכים, משפיע לרעה על היערות באזורים הגבוהים בצורת התייבשות הצמחייה, ומגדיל את הסיכון של התפרצות שריפות בר. ייתכן שהבנדיקוט גם סובל ממינים פולשים שהובאו לאי על ידי האדם, ובראשם חזירים, חולדות, כלבים ואולי גם חתולים.

האזור היחיד שבו המין היה קיים בבירור נמצא בתוך הפארק הלאומי מונוסלה שמשתרע על 1,890 קמ"ר. עם זאת, בירוא יערות לא חוקי מתרחש גם בתחומי הפארק. נדרשים סקרים נוספים באי סראם על מנת לאמת האם הבנדיקוט קיים או נכחד, וכן לבדוק אם הוא קיים באי בורו.

==קישורים חיצוניים==

==הערות שוליים==

קטגוריה:אינדונזיה: יונקים
קטגוריה:בנדיקוטיים
קטגוריה:טקסונים שתוארו בידי אולדפילד תומאס
קטגוריה:יונקים יחידים בסוגם
קטגוריה:בעלי חיים שתוארו ב-1920
קנגורו אילני הוזר

קנגורו אילני הוזר (שם מדעי: Dendrolagus hoserae), הוא מין חדש של קנגורו אילני אשר תואר מדעית לראשונה על ידי חוקר הטבע ריימונד הוזר בשנת 2019, ואנדמי ככל הנראה למערב גינאה החדשה. ריימונד הוזר קרא למין זה על שם אשתו שירין הוזר, שעסקה לצידו בחקר זוחלים וחיות בר אחרות. מין זה טרם נצפה בטבע על ידי חוקרי טבע מערביים, והמידע אודותיו מבוסס על דגימה מפוחלצת של נקבה.

==מעמד טקסונומי==
הדגימה שעליה התבסס ריימונד הוזר, שכנה במשך מספר שנים במוזיאון בסידני, ונאספה בתאריך לא ידוע על פסגת גונונג קי בקצה המערבי של רכס מאוקי. אזור זה סמוך לעיר טמגאפורה, הנמצאת בנפת מימיקה במחוז פפואה שבאינדונזיה. זואולוגים שבחנו את הדגימה בשלהי המאה ה-21, האמינו שהדגימה מייצגת אוכלוסייה ייחודית מערבית של קנגורו אילני סרי, או לחלופין אוכלוסייה מזרחית ייחודית של קנגורו אילני וונדיוואי; שני חוקרי טבע שבחנו את הדגימה בשנת 2003 ובשנת 2018, מצאו שהדגימה שונה למדי מקנגורו סרי ומצדיקה מעמד של מין נפרד, אך נמנעו מקביעה חד משמעית. ריימונד הוזר בחן את הדגימה לעומק, ובתום מחקר מפורט הכריז ב-10 ביולי 2019 שמדובר סופית במין חדש. אחד הגורמים העיקריים לכך, הוא שהמקום שבו נאספה הדגימה מופרד מטווח התפוצה של קנגורו סרי וקנגורו וונדיוואי באמצעות חסמים גאוגרפים משמעותיים (נהרות או שפלות), שאינם מאפשרים שום חפיפה ביניהם.

==תיאור==
קנגורו אילני הוזר נחשב לצורת ביניים בין קנגורו סרי לקנגורו וונדיוואי, ודומה לשניים במובנים רבים; בנוסף, הוא מהווה את הצלע החמישית ב"קבוצת הדוריה" בסוג קנגורו אילני הכוללת סך הכול 5 מינים החולקים מאפיינים פיזיים ואקולוגים דומים. ההבחנה בינו לבין המינים האחרים, היא בעיקר בצבע הפרווה: קנגורו סרי בעל פרווה שחרחרה-אפורה בחלק העליון עם גוון כסוף על גבו רגליו וזרועותיו; קנגורו אילני הוזר לעומתו, מתאפיין בפרווה בצבע חום-אפור עד חום בהיר, שלעיתים בעלת מראה מנומר בשל שילוב של שערות חומות ואפורות; סימונים נוספים אצלו שנעדרים אצל קנגורו סרי הם כתם בהיר במצח, ונקודה חיוורת בבסיס הזנב. בהתחשב בכך שפרוותו של קנגורו אילני הוזר בהירה יותר, הניגודיות אצלו בין צבעי הגפיים והזרועות לצבע הגוף, מינימלית יחסית, והבהירות שלהן ניכרת לעין בעיקר בכפות. קנגורו וונדיוואי, בעל פס גבי מעורפל אשר נעדר אצל קנגורו אילני הוזר, והוא בהיר בהרבה ממנו עם פרווה שנראית לעיתים צהובה.

==תפוצה ומצב==
על פי הערכות של ריימונד הוזר, קנגורו אילני הוזר חי בטווח גובה של 3,200-2,500 מטר מעל פני הים. בית הגידול שלו מורכב מיערות גשם טרופיים בסביבה עתירת גשמים עם טמפרטורות קרות. מין זה טרם הוגדר על ידי הרשימה האדומה של IUCN, אך על פי נתונים של הזואולוג האוסטרלי שביקר באזור בשנת 1996, קנגוריי העצים בחלק האינדונזי של גינאה החדשה נדחקים יותר ויותר למרומי רכסי ההרים כתוצאה מעלייה בצפיפות האנושית וסובלים מציד נרחב.

==קישורים חיצוניים==

* [http://www.smuggled.com/issue-40-pages-50-55.pdf מידע מפורט על קנגורו אילני הוזר], תיאור מדעי שפורסם על ידי ריימונד הוזר, 10 ביולי 2019.

קטגוריה:קנגוריים
קטגוריה:פפואה גינאה החדשה: בעלי חיים אנדמיים
קטגוריה:יונקים ביערות הגשם של אוקיאניה
קטגוריה:פפואה גינאה החדשה: יונקים
תפודי וניקי

תפודי וניקי (באנגלית: Bangers and Mash, בתרגום לעברית: בנגרז אנד מאש) היא סדרת טלוויזיה מונפשת בריטית לילדים, שמבוססת על סדרת ספרים מאת פול גרובס ואדוארד מקלכלן. הסדרה הופקה על ידי FilmFair ו-Central Independent Television, והיא עוקבת אחר שני אחים שימפנזים מואנשים שהדרך שלהם ליהנות היא לגרום צער לאחרים.

הסדרה שודרה במקור בבריטניה בערוץ Children's ITV, החל מ-5 ביולי 1989 עד 1 בספטמבר באותה שנה. בישראל הסדרה שודרה בדיבוב עברי בטלוויזיה החינוכית הישראלית במסגרת רצועת השידור "רכבת ההפתעות", החל משנת 1991 עד 1992, ומאוחר יותר, בתחילת שנות האלפיים, בדיבוב עברי חדש תחת השם בני ומוש בערוץ הופ!. לסדרה הופקה עונה אחת הכוללת 25 פרקים באורך 5 דקות.

== תקציר העלילה ==
תפודי וניקי (במקור נקראים "בנגרז אנד מאש") הם שני אחים שימפנזים מואנשים מטרידים, שהדרך שלהם ליהנות היא לגרום צער לאחרים, כלומר לבלגן או לשבור משהו בעל חשיבות, שבדרך כלל שייכך להוריהם או לסבתם שגרה עימם. הסדרה מתרחשת באי, בו התושבים גרים בבית בנוי על גבי עץ. כתובת הבית של תפודי וניקי היא שדרת האילנות שלוש (במקור הכתובת היא "רחוב העץ שלוש").

== הפקה ==
הסדרה מבוססת על סדרת ספרי ילדים ששימשה ללימוד בבתי הספר בבריטניה בשנות ה-80, מאת פול גרובס ואדוארד מקלכלן. הסדרה הופקה על ידי FilmFair ו-Central Independent Television, ובוימה על ידי איאן סאקס שביים סדרות נוספות של חברות ההפקה. את לחני הסדרה כתבו Chas & Dave, צמד נגני פופ רוק. הדיבוב המקורי של הסדרה נעשה על ידי ג'ונתן קיד, שחקן ומדבב בריטי.

בישראל הסדרה זכתה לשתי גרסאות בדיבוב עברי. הגרסה הראשונה נקראה "תפודי וניקי", והיא דובבה על ידי טל פרידמן באולפני זינקו בבימוי מרקו סימיונוביץ והפקת חסיה ורטהיים. הגרסה השנייה נקראה "בני ומוש", והיא דובבה על ידי עמי מנדלמן.

== קישורים חיצוניים ==

* 

== הערות שוליים ==

קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:הטלוויזיה החינוכית הישראלית - תוכניות רכש
קטגוריה:סדרות ערוץ הופ!
קטגוריה:סדרות טלוויזיה בריטיות שעלו לשידור בשנות ה-1980
קטגוריה:תוכניות טלוויזיה באנגלית
Controversy

Controversy (בעברית: מחלוקת) הוא אלבום האולפן הרביעי של המוזיקאי האמריקאי פרינס. הוא יצא לאור ב־14 באוקטובר 1981 על ידי "וורנר ברדרס רקורדס". פרינס כתב את כולו (למעט שיר אחד), הפיק ועיבד אותו, וניגן ברוב הכלים.

"Controversy" הגיע למקום השלישי במצעד אלבומי ה-R&B/היפ-הופ והוכתר כאלבום פלטינה על ידי איגוד תעשיית ההקלטות האמריקאי (RIAA). מבקרי מוזיקה של מגזין "The Village Voice" בחרו בו למקום השמיני ב"מצעד אלבומי הג'אז והפופ של 1981".

== הצלחה מסחרית ==
"Controversy" הגיע בשיאו למקום ה־21 במצעד בילבורד 200 ולמקום השלישי במצעד אלבומי ה-R&B/היפ-הופ. ב־11 בינואר 1985 הוכתר האלבום כאלבום פלטינה על ידי איגוד תעשיית ההקלטות האמריקאי (RIAA). ב־7 במרץ 2014 הוא הוכתר כאלבום זהב בבריטניה.
בעקבות מותו של פרינס נכנס האלבום מחדש למצעד בילבורד 200 והגיע למקום ה־55.

== ביקורת ==

סטיבן תומאס ארלוויין, מבקר AllMusic, כתב: 

סימון פרייס, מבקר הגרדיאן, בביקורת רטרוספקטיבית, ביטא את נטייתם של כמה מבקרים לראות באלבום "גשר" בין האלבום שקדם לו לבין זה שבא אחריו: 

== רשימת השירים ==

== משתתפים ==
נלקח מ־AllMusic ומהערות האלבום.
* פרינס – זִמרה מובילה, הפקה, עיבוד, כל הביצועים הכליים למעט הבאים:
* ליסה קולמן – סיטאר, כלי מקלדת, זמרת רקע (ב־"Controversy", "Ronnie, Talk to Russia" ו־"Jack U Off")
* דוקטור פינק – כלי מקלדת (ב־"Jack U Off")
* בובי ז. – תופים (ב־"Jack U Off")
* בוב מוקלר – טכנאי קול
* מיק גוזוסקי – טכנאי קול
* רוס פאלון – טכנאי קול
* ברני גרונדמן – מאסטרינג אריך-נגן באולפני A & M
* WCI Record Group – מאסטרינג CDD
* Al beaulieu – צילום
* Cavallo, Ruffalo and Fargnoli – ניהול

== מצעדים ==
=== מצעדים שבועיים ===

*לאחר מות פרינס צעד האלבום מחדש

===מצעדים שנתיים===

=== סינגלים ===
{| class="wikitable"
|+
!סינגל
!מצעד
!מיקום
שיא
|-
| rowspan="5" |Controversy
|בילבורד הוט 100
|70
|-
|מצעד שירי ה-R&B/היפ-הופ
|3
|-
|מצעד שירי הדאנס קלאב
|1
|-
|מצעד המוזיקה האוסטרלי
|15
|-
|Dutch Top 40
|28
|-
| rowspan="3" |Let's Work
|בילבורד הוט 100
|104
|-
|מצעד שירי ה-R&B/היפ-הופ
|9
|-
|מצעד שירי הדאנס קלאב
|1
|-
|Sexuality
|מצעד המוזיקה האוסטרלי
|88
|}

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| זהב 
| 100,000
|-
! ארצות הברית (RIAA)
| פלטינה 
| 1,000,000
|-
! colspan="3" |סיכום
|-
!עולם
|–
|2,300,000
|}

==קישורים חיצוניים==

==ביאורים==	

== הערות שוליים ==

קטגוריה:אלבומי 1981
קטגוריה:אלבומי פרינס
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומי פלטינה בארצות הברית
קטגוריה:אלבומי חברת וורנר רקורדס
NW משאית ראשונה

דגם "NW משאית ראשונה"
דגם "NW משאית ראשונה"
NW משאית ראשונה (בצ'כית: NW First Truck, שם רשמי: Nesselsdorfer Wagenbau-Fabriks-Gesellschaft First Truck) היא המשאית הממונעת הראשונה שיוצרה במרכז אירופה, מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בשנת 1899.

לאחר שהחברה סיימה את מכונית הנוסעים הראשונה שלה, NW פרזידנט היא התמקדה בייצור משאית. המשאית הראשונה מייצגת את תחילתה של המסורת הארוכה של כלי רכב מסחריים בטטרה.

מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" בחבל ארץ המזרחי מוראביה שבצ'כיה.

==ממאפייני "NW משאית ראשונה"==
* למשאית היה ארגז מטען שטוח עם שטח טעינה מקורה ועם חלק עליון מעל מושב הנהג.
* אזור הטעינה: אורך ארגז מטען: 3,510 מ"מ, רוחב: 1,720 מ"מ. קיבולת: 2.5 טון.
* נהג + נוסע (הספסל לשניים הוא מול אזור הטעינה).
* עמוד ההגה ממוקם בצד ימין מול הנהג.
* מנועים אחוריים המותקנים מתחת למסגרת מאחורי הציר האחורי.
* 2 מנועים 2 צילינדרים (כל מנוע) (מנוע בנץ). המאפיין הייחודי של מערך המנועים היה שניתן היה להפעיל את שני המנועים ברצף בהתאם לדרישות העומס.
* מנוע 1 לא הופעל באמצעות ידית ארכובה והיה מחובר לגלגל תנופה ומנוע מס 2 ללא גלגל התנופה התחבר באמצעות מצמד הילוכים והופעל על ידי המנוע הראשון שכבר פעל. ניתן היה להפעיל או לכבות את המנוע השני בכל עת במהלך הנסיעה. כיבוי המנוע השני מפחית את צריכת הדלק לחצי.
* קירור האדים של שני המנועים - אדי נוזל קירור מובלים למעבה הגג והמים ממוחזרים חזרה למכלי נוזל הקירור המוצבים מאחור הרכב מה שמוריד את צריכת המים.
* מנוע בנזין, מנוע בעירה פנימית.
* סוג הנעה: הנעה אחורית 4x2.
* תמסורת: המשאית כוללת 3 הילוכים קדמיים והילוך אחורי. תיבת ההילוכים מעוגנת תחת המסגרת מול הסרן האחורי. ההילוכים מוחלפים באמצעות שני מקלות הילוכים מול הנהג.
* כושר טיפוס: זווית 12°.
* 4 גלגלים לא סימטריים (הגלגלים הקדמיים קטנים מהגלגלים האחוריים), הגלגלים עשויים מעץ עם חישוק פלדה וקוטר חיצוני של 900 מ"מ (35.4 אינץ').
* מתלים: הסרן הקדמי נושא את מסגרת הברזל באמצעות שתי מעיינות קפיץ עלים אליפטי. הציר האחורי מורכב מ-2 זוגות קפיצי ספירלה.

===המשאית השנייה===
המשאית השנייה הושקה ב-22 במאי 1900, היה לה מנוע אחד בלבד (במקום השניים שהותקנו במשאית הראשונה), הילוך שונה, תיבה והגה אחר. רק הקונספט של הצירים הקדמיים והאחוריים, הקירור, המסגרת והשלדה עצמה היו זהים.

==ראו גם==
* טטרה (רכב)
* NW פרזידנט
* NW דגם B
* NW E
* NW F
* "Nesselsdorfer Wagenbau-Fabriks-Gesellschaft" 

==קישורים חיצוניים==

* [https://web.archive.org/web/20090412100537/http://www.tatra.cz/cz/spodek.asp אתר חברת טטרה]

==הערות שוליים==

קטגוריה:משאיות
קטגוריה:כלי רכב שהושקו ב-1899
קטגוריה:כלי רכב שיוצרו באימפריה האוסטרו-הונגרית
קטגוריה:רכבי טטרה
קטגוריה:כלי רכב מנוע אחורי
הגביע האירופי (בייסבול)

הגביע האירופי הוא טורניר בייסבול שנתי, שמנוהל על ידי הקונפדרציה האירופית לבייסבול (CEB). הטורניר מציג את הקבוצות המובילות בליגות הבייסבול המקצועניות באירופה והוא הטורניר היוקרתי בענף הבייסבול באירופה ונערך מאז 1963.<ref></ref>

החל משנת 2008, הטורניר נערך בשני מיקומים. שתי הקבוצות הטובות ביותר מכל טורניר מתחרות אז ב"פיינל פור", כאשר הזוכה מקבלת את גביע אלופת אירופה.

בין 2013 ל-2015 הוחלף פורמט "פיינל פור" בסדרה הטובה משלוש. בטורניר 2015 התמודדו שש קבוצות בבית פריז, בעוד שש קבוצות אחרות התמודדו ברוטרדם. שתי הקבוצות הטובות ביותר התחרו אז ב"פיינל פור" שהתקיים באיטליה, בסדרה הטובה משלוש, על האליפות.

החל משנת 2016 הוצג מתכונת חדשה עם טורניר נוקאאוט בן 8 קבוצות ושני טורנירים חדשים לקבוצות ברמה נמוכה יותר, גביע CEB וגביע הפדרציות.

העונה הראשונה בטורניר נערכה בשנת 1963 ובה זכתה קבוצת ברצלונה. שיאנית הזכיות היא פארמה האיטלקית עם 13 זכיות, האחרונה בעונת 1999.
==מירב האליפויות==
{| class="wikitable"
! style="width:18%;" | קבוצה
! style="width:12%;" | מספר אליפויות
! style="width:40%;" | שנים
|-
| פארמה
|<center> 13 </center>
| 1977, 1978, 1980, 1981, 1983, 1984, 1986, 1987, 1988, 1992, 1995, 1998, 1999
|-
| נפטונוס
|<center> 10 </center>
| 1994, 1996, 2000, 2001, 2002, 2003, 2004, 2015, 2017, 2018
|-
| נטונו
|<center> 7 </center>
| 1965, 1972, 1974, 1991, 1997, 2008, 2009
|-
| בולוניה
|<center> 6 </center>
| 1973, 1985, 2010, 2012, 2013, 2019
|-
| מילאנו
|<center> 3 </center>
| 1969, 1970, 1971
|-
| רימיני
|<center> 3 </center>
| 1976, 1979, 1989
|-
| הארלם ניקולס
|<center> 3 </center>
| 1966, 1975, 1990
|-
| T&A סן מרינו
|<center> 3 </center>
| 2006, 2011, 2014
|-
| פיראטס דה מדריד
|<center> 2 </center>
| 1964, 1967
|-
| פיקאדרו ברצלונה
|<center> 2 </center>
| 1963, 1968
|-
| ADO דן האג
|<center> 1 </center>
| 1993
|-
| גרוסטו
|<center> 1 </center>
| 2005
|-
| קינהיים
|<center> 1 </center>
| 2007
|-
| L&D אמסטרדם
|<center> 1 </center>
| 2016
|}
== קישורים חיצוניים ==

* [http://sports123.com/bsb/mec.html ארכיון גביע אירופה]
* [http://www.baseballstats.eu/ האתר הרשמי]
== הערות שוליים ==

קטגוריה:תחרויות בייסבול
קטגוריה:אירופה: תחרויות ספורט
הזר (סרט, 1946)

הזר (באנגלית: The Stranger) הוא סרט אפל אמריקאי משנת 1946, עם אורסון וולס, לורטה יאנג ואדוארד ג'י רובינסון.

התסריט מבוסס על סיפור של ויקטור טריבס שהיה מועמד לפרס אוסקר לסיפור הטוב ביותר. העלילה עוסקת ברדיפה אחרי פושע נאצי המסתתר בארצות הברית בזהות מזויפת. זה סרטו היחיד של וולס כבמאי שהיה רווחי.

==תקציר העלילה==
מר וילסון (אדוארד ג'י רובינסון) הוא חוקר במשלחת האו"ם לחקירת פשעי מלחמה . הוא מחפש פושע מלחמה נאצי בשם פרנץ קינדלר (אורסון וולס) שהצליח לברוח לארצות הברית. לשם זה הוא מורה לשחרר את פושע המלחמה קונרד מיינקה (קונסטנטין שיין) כדי שדרכו יוכל לאתר את קינדלר.

הוא עוקב אחרי מיינקה שמגיע לעיירה הרפר בקונטיקט. וילסון מציג את עצמו כסוחר עתיקות בפני בעל מסעדה ופקיד העיירה, פוטר, (ביל האוס) שמעביר לו מקבל מידע על התושבים החדשים בעיירה וחשדו נופל על צ'ארלס רנקין.

קינדלר הגיע להרפר בזהות מזויפת בשם צ'ארלס רנקין והתמנה למורה בבית הספר התיכון בהרפר. הוא אדם מכובד והתלמידים אוהבים אותו. רנקין אוהב לתקן שעוני כנסייה והתנדב לתקן את שעון הכנסייה המכני עם בובות נעות במגדל הכנסייה. כדי לבסס את מקומו בעיה הוא "מתאהב" במרי לונגסטריט (לורטה יאנג) בתו של אדם לונגסטריט (פיליפ מרוויל) שהוא שופט בבית המשפט העליון של ארצות הברית והם מתחתנים.

מיינקה פוגש את רנקין ומבקש ממנו להודות על פשעיו. בתגובה חונק אותו רנקין וקובר אותו ביער. את כלב משפחה לונגסטריט שמרחרח סביב מקום הקבורה, הוא מרעיל למוות.

וילסון מוזמן לארוחה אצל משפחת לונגסטריט ורנקין משמיע דעות אנטישמיות כמו "מרקס לא היה גרמני אלא יהודי". כעת הוא משוכנע שרנקין הוא קינדלר ומגלה זאת לנוח לונגסרטיט (ריצ'רד לונג), אחיה של מרי.

לבסוף מגלה וילסון לאדם לונגסטריט ומרי את המידע על ריצ'רד רנקין שהוא למעשה פושע המלחמה פרנץ קינדלר. הוא מקרין להם סרטים על מחנות ריכוז והשמדה של גרמניה הנאצית. מרי מסרבת להודות בכך ומגלה זאת לרנקין שרוצה לחנוק אותה ורק העוזרת שרה (מרתה וונוורת') שנכנסת לחדר, מונעת זאת ממנו.

מרי מגלה שרנקין ניסה לרצוח אותה עליה ידי שניסר את שלבי הסולם שעולה למגדל. וילסון מגיע לפניה וניצל מנפילה. הם עולים למעלה ומרי אחריהם. רנקין פותח באש ווילסון פוצע אותו. רנקין נמלט לשעון המכני שמתחיל לפעול, נדקר מחרב של אחת הבובות ונופל אל מותו לתוך הקהל שממלא את רחבת הכנסייה.

==צוות השחקנים==
משמאל לימין: ריצ'רד לונג, אדוארד ג'י רובינסון, לורטה יאנג, מרתה וונטוורת', אורסון וולס, פיליפ מריווייל, ביירון קית ושחקנית לא ידועה בסרט "הזר" (1946).
{| class="wikitable"
|-
! שם השחקן/ית
! שם הדמות
! הערות
|-
|אורסון וולס
|צ'ארלס רנקין/פרנץ קינדלר
|מורה/פושע נאצי
|-
|לורטה יאנג
|מרי לונגסטריט
|אשתו של רנקין
|-
|אדוארד ג'י רובינסון
|מר וילסון
|חוקר
|-
|קונסטנטין שיין
|קונרד מיינקה
|פושע נאצי
|-
|ריצ'רד לונג
|נוח לונגסטריט
|אחיה של מרי
|-
|פיליפ מרווויל
|אדם לונגסטריט
|אביה של מרי
|-
|בילי האוס
|מר פוטר
|בעל מסעדה
|-
|מרתה וונוורת'
|שרה
|עוזרת משפחת לונגסטריט
|}

==קישורים חיצוניים==

* [https://www.youtube.com/watch?v=ZbiLI6gfAiw קדימון לסרט הזר 1946], באתר יוטיוב
* [http://www.tcm.com/tcmdb/title/24149/The-Stranger/ הזר 1946], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1946
קטגוריה:סרטים אמריקאיים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים אפלים
קטגוריה:סרטים על השואה
קטגוריה:סרטי RKO
קטגוריה:סרטי אורסון ולס
קרקוסרצ'ק

קרקוסרצ'ק (בהונגרית: Karakószörcsök) הוא כפר במחוז וספרם שבמרכז הונגריה.
כמו כפרים רבים באירופה גם בקרקוסרצ'ק מספר התושבים נמצא בירידה. כך, בשנת 1990 חיו בכפר 334 תושבים, ובשנת 2019 רק 252 תושבים.

==יהודי קרקוסרצ'ק==
בקרקוסרצ'ק חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|19
|673
|-
|1910
|11
|
|-
|1920
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
בית שמש בלו סוקס

בית שמש בלו סוקס הייתה קבוצת בייסבול ישראלית מבית שמש.

בלו סוקס הייתה אחת מהקבוצות המייסדות של ליגת הבייסבול בישראל והאלופה הראשונה, כשזכתה ב-19 באוגוסט 2007 באליפות במשחק גמר שנערך בפתח תקווה, נגד קבוצת מודיעין מיראקל 3:0. יש קבוצה צעירה (Juvenile) בשם זהה.

== היסטוריה ==
ב-26 בפברואר 2007 הוכרז כי שחקן MLB לשעבר, רון בלומברג, יהיה מאמן הקבוצה.<ref></ref> צבעי הקבוצה משקפים גם את זיהויו של בלומברג עם היאנקיז כאשר בכירי הליגה קיוו ליצור יריבות בין מודיעין (שצבעים דומים למטס) לבין הכחולים.

השחקן הראשון שנבחר על ידי הבלו סוקס בדראפט הבכורה היה המגיש הימני הקנדי ג'ייסון בנסון.<ref></ref>

== אצטדיון ==
אצטדיון הקבוצה ממוקם בקיבוץ גזר, מגרש גזר ששימש המגרש הבית של הכחולים כמו גם של מודיעין, מכיוון שבאף עיר אין אצטדיון בייסבול בישראל.

== סמל הקבוצה ==
הלוגו של בלו סוקס הוא תערובת של הלוגואים של שיקגו וייט סוקס ושל היאנקיז, ובו ראשי התיבות של העיר בית שמש, שנכתבו באלכסון מימין לשמאל, בניגוד לווייט סוקס שהוא משמאל לימין.

הסוקס הצליחו מאוד בתחילת דרכם כאשר בתחילת עונת הבכורה של 2007 ניצחה 9 משחקים רצופים לפני שהפסידה לקבוצת לייטנינג תל אביב. הקבוצה שיחקה טוב בהמשך העונה, תפסה את המקום הראשון בעונה הסדירה, וכן ניצחה במשחק האליפות ב-19 באוגוסט 2007, מול 2,610 אוהדים.

== קישורים חיצוניים ==
* [http://www.baseball.org.il/ais-2/team/48-juvenile-league-2020/151-bet-shemesh-blue-sox-juveniles- Bet Shemesh Blue Sox Juveniles בית שמש בלו סוקס]

== הערות שוליים ==

קטגוריה:בית שמש: ספורט
קטגוריה:קבוצות בייסבול ישראליות
מודיעין מיראקל

מודיעין מיראקל הייתה קבוצת בייסבול ישראלית ממודיעין שהתמודדה בליגת הבייסבול בישראל.

המיראקל סיימה את עונת הבכורה 2007 במקום השלישי, ואחרי שניצחה את קבוצת לייטנינג בתל אביב בחצי הגמר, הפסידה לבית שמש בלו סוקס של רון בלומברג 3:0 במשחק על האליפות.

== היסטוריה ==
השם מיראקל (נס באנגלית) הוא התייחסות לנס מרד המכבים (שהחל באזור המכונה כיום מכבים, מחוץ למודיעין) והניצחון על אנטיוכוס הרביעי אפיפנס בשנת 167 לפני הספירה מכאן השימוש בחנוכיה בלוגו הקבוצה, אובייקט הקשור בדרך כלל לניצחון המכבים על היוונים.

ב-26 בפברואר 2007 הוכרז כי שחקן ה-MLB ארט שמסקי מ"מטס" יאמן את הקבוצה.<ref></ref> צבעי הקבוצה משקפים גם את תקופת שמסקי עם הניו יורק מטס, כאשר בכירי הליגה ניסו ליצור יריבות בין הבלו סוקס של בית שמש (שצבעיהם היו דומים לניו יורק יאנקיז) לבין מיראקל.

==הערות שוליים==

קטגוריה:מודיעין-מכבים-רעות: ספורט
קטגוריה:קבוצות בייסבול ישראליות
בלאשיחה (בייסבול)

קבוצת הבייסבול "באלאשיחה" (ברוסית: Бейсбольная Команда "Балашиха") היא קבוצה מקצוענית המייצגת את העיר בלאשיחה ממחוז מוסקבה באליפות רוסיה בבייסבול. זכתה באליפות ברית המועצות הראשונה, בעונת 1989 וזכתה לאחר מכן 6 פעמים באליפות רוסיה, האחרונה בעונת 2001.
==היסטוריה==
בלאשיחה יוצגה לראשונה באליפות ברית המועצות, על ידי קבוצת סק"א-29, שהייתה אלופת ברית המועצות הראשונה וזכתה לאחר מכן באליפות רוסיה 6 פעמים.

בשנים 1990–2008 שיחקה הקבוצה בשמות: "צסק"א-וו"ס", "סק"א וו"ס", "VVIA-בלאשיחה", "פטריוטים".

מאז 2009, הקבוצה מורכבת ממאמנים, מורים ותלמידים בכירים של בית הספר לספורט המקומי.

בשנים 2012–2013, בשל ארגון מחדש של מועדוני הצבא (אימונים באצטדיון הבייסבול הצבאי בוצעו ללא תשלום) וחוסר היכולת לשלם דמי שכירות עבור מגרש הבייסבול עבור אימונים ומשחקים לרשויות העיר, התוצאה הסופית בשנים 2012–2013 - מקום 7 באליפות רוסיה.

בעונת 2015 סיימה במקום השלישי באליפות.
==תארים==
;אליפות ברית המועצות
* זכייה (1): 1989
* סגנות (1): 1990
;אליפות רוסיה
* זכייה (6): 1996, 1997,1998, 1999, 2000, 2001
* סגנות (7): 1994, 1995, 2002, 2003, 2004, 2005, 2006
* מקום שלישי (2): 1993, 2015

==קישורים חיצוניים==

קטגוריה:קבוצות בייסבול רוסיות
קטגוריה:מחוז מוסקבה: ספורט
דבורת וואלאס

דבורת וואלאס או דבורת הענק של וואלאס (שם מדעי: Megachile pluto: מכונה גם ראג'ה אופו, פירוש "מלכת הדבורים" באינדונזית) הוא מין אינדונזי גדול ממדים של דבורים ממשפחת Megachilidae ("דבורת רסין"). דבורת וואלאס היא הדבורה הגדולה ביותר המוכרת למדע, אשר נרשמה כמין נכחד כבר בשנת 1982.

להפתעת החוקרים, בשנת 2018 נאספו והוצאו למכירה ב eBay שתי דבורות וואלאס. נקבה חיה אותרה לראשונה בשנת 2019<ref></ref>.

הדבורה קרויה על שם אלפרד ראסל וולאס, שגילה ותיאר אותה ב-1858.

== תיאור ==
נקבת דבורת וואלאס
לנקבות דבורת וואלאס לסתות גדולות במיוחד<ref></ref>, אך לא לזכרים, והיא מאופיינת בפער גדול יחסית של דו-צורתיות זוויגית, כאשר נקבות עשויות להגיע לאורך של 38 מילימטרים ומוטת כנפיים של 63.5 מילימטרים, לעומת הזכרים שמגיעים לאורך של עד 23 מילימטרים.

דבורת וואלאס היא הדבורה הגדולה ביותר שנצפתה ותועדה<ref></ref>, והיא מגיעה ל"גודל של אגודל של אדם בוגר".<ref name="auto"></ref> ניתן לאבחן יחסית בקלות את דבורת וואלאס בשל הגודל הגדול של לסתותיה, סממן בולט נוסף של דבורת וואלאס (מלבד הגודל החריג והלסתות), הוא רצועה לבנה לרוחב הבטן.<ref name="messer"></ref>

==קישורים חיצוניים==

== הערות שוליים ==

קטגוריה:אינדונזיה: בעלי חיים אנדמיים
קטגוריה:דבורים
חיוך חושף חניכיים

חיוך חושף חניכיים (באנגלית: Gummy smile) הוא מצב רפואי אסתטי שכיח הכולל הצגה עודפת של החניכיים מתחת לשפה העליונה. מצב זה נגרם כתוצאה בקיעת שן לא תקינה, תפקוד יתר של שריר מעלה השפה העליונה (Levator labii superioris alaeque nasi muscle), קרום שפה עליונה (ידוע כ"שפה קשורה"), צמיחה אנכית עודפת או צמיחה מועטת של עצם הלסת העליונה, בקיעת יתר של השיניים הקדמיות העליונות, או שילוב של הגורמים שתוארו לעיל.<ref name="Monaco_2004"></ref><ref></ref>

ישנן מספר אפשרויות טיפול למצב רפואי זה הכוללות יישור שיניים,<ref></ref> ניתוח,<ref></ref> זריקות בוטולינום טוקסין<ref></ref> והשתלת שומן מיקרו-אוטולוגית (MAFT).<ref></ref> טיפול בבוטוקס (BTX-A) הוא טיפול טוב למצב הרפואי, אך הוא זמני ותוצאותיו נמשכות 6 חודשים בממוצע.<ref></ref> הבוטוקס מוזרק לשרירים ההיפר-אקטיביים של השפה העליונה, ובכך גורם להפחתה בתנועת השפה כלפי מעלה ולחיוך עם פחות תצוגה של החניכיים.<ref></ref> בוטוקס מוזרק בדרך כלל בשלושת שרירי מעליות השפתיים המתכנסים בצד הרוחבי של העלה של האף; את levator labii superioris (LLS), את levator labii superioris alaeque nasi muscle (LLSAN) ואת הזיגומאטוס מינור (ZMi).

== קישורים חיצוניים ==
* [https://www.medico.co.il/guides/טיפול-בגאמי-סמייל/ חיוך חושף חניכיים] מתוך האתר medico
* 

==הערות שוליים==

קטגוריה:רפואת שיניים
חושף שיניים
כרמן שרבן

כרמן שרבן (ברומנית: Carmen Șerban; נולדה ב-2 במרץ 1971 בטימישוארה) היא זמרת רומנייה.

==קורות חיים==
כרמן שרבן נולדה בשנת 1971 בטימישוארה ובשנים 1991–1993 למדה מוזיקה בקולג' עירוני אך לא סיימה אותו ועברה לבוקרשט במטרה להתחיל את הקריירה כזמרת. בהיותה בבוקרשט, במקביל לשירה היא סיימה תואר שני בעיתונות בשנת 2010.

במהלך הקריירה היא הוציאה כ-20 אלבומים ובהתחשב בקלטות היא מכרה כ-6 מיליון עותקים עם השירים שלה.

בחלק מהאלבומים שלה כרמן שרבן שיתפה זמרים רומנים נוספים כמו ניקולאי גוצה (2 אלבומים) ואדיראן מינונה (8 אלבומים). בהופעות היא שיתפה פעולה עם זמרות עם נוספות לרבות מריה צ'ובאנו.

לעיתים קרובות היא מוזמנת לתוכניות טלוויזיה ברומניה. מעריצי האמן יכולים לראות אותה בערוצי ProTV, אנטנה 1, אנטנה סטארס, אטנו TV, TVR 1, TVR 2 ותחנות טלוויזיה אחרות.

== דיסקוגרפיה ==
<div class="mw-content-ltr">
* 1995 - Fără egal (cu Irina Loghin)
* 1996 - Prințesa mea - Vol.1 (cu Adrian Copilul Minune)
* 1997 - Prințul meu - Vol.2 (cu Adrian Copilul Minune)
* 1998 - Te iubesc - Vol.3 (cu Adrian Copilul Minune)
* 1999 - Stele de Aur în România - Vol.4 (cu Adrian Copilul Minune)
* 2000 - Doi băieți și-o fată pentru țara toată (cu Romică Țociu și Cornel Palade)
* 2000 - Vedetele anului 2000 - Vol.5 (cu Adrian Copilul Minune)
* Vreau tânăr să rămân - Vol.7 (cu Adrian Copilul Minune și Irina Loghin) - 2000
* Ai bani, ai fericire! (cu Petrică Nicoară) - 2001
* Of, of, sufletul meu (cu Nicolae Guță) - 2002
* 2002 - Nu uita de cei săraci - Vol.8 (cu Adrian Copilul Minune)
* 2002 - Fericirea azi o cânt
* 2002 - Nu mă uita
* 2003 - Jur că n-am să mai iubesc
* 2003 - Colinde și cântece de petrecere
* Sânge de român să ai - 2003
* 2003 - Văd numai oameni necăjiți
* 2004- Femeia e un înger (cu Nicolae Guță)
* Prețul succesului - 2004
* Iubirea mea supremă - 2005
* 2005 - M-ai găsit și ai... noroc!
* 2007 - Viața este ca un joc
* 2008 - Măi bădiță fii deștept
* Atitudinea contează - 2011
* 2012 - Cupidon Bum-Bum! (cu Romică Țociu și Cornel Palade)
* Am și eu pe cineva - 2019
</div>

== קישורים חיצוניים ==

* [https://web.archive.org/web/20200916221702/https://www.musicmall.ro/artisti/carmen_serban/biografie קורות חיים]

קטגוריה:זמרות רומניות
קטגוריה:טימישוארה: אישים
קטגוריה:ילידות 1971
קטגוריה:רומנים שנולדו ב-1971
טטרה 10

טטרה 10 (בצ'כית: Tatra 10) היא מכונית שנבנתה במספר תצורות מתוצרת יצרנית הרכב הצ'כית "טטרה" (באנגלית: Tatra company) אשר יוצרה בין השנים 1915–1927.

הדגם יוצר באימפריה האוסטרו-הונגרית בין השנים 1915–1918, ובצ'כוסלובקיה בין השנים 1919–1927.

עד 1920 החברה הייתה קרויה "Nesselsdorfer Wagenbau-Fabriksgesellschaft" ובשנת 1920 שינתה את שמה ל-"טטרה".

==תצורות==
* מכונית מרוץ
* דגם 4 נוסעים
* דגם 6 נוסעים
==ייצור==
* בין השנים 1915–1918 יוצרו 10 יחידות. הדגם היה קרוי גם "NW U". לדגם "NW U" הותקנו בלמים על כל ארבעת הגלגלים, ככל הנראה מכונית הייצור הראשונה בעולם עם מערכת בלמים כזו.
* בין השנים 1919–1927 יוצרו 129 יחידות.

==תמונות==
<gallery mode="packed" heights="150">
קובץ:Kopřivnice, Technické muzeum Tatra, exponát (079).jpg | "טטרה 10", דגם מכונית מרוץ
קובץ:Tatra 10.JPG | "טטרה 10", דגם מכונית מרוץ
קובץ:Kopřivnice, Technické muzeum Tatra, exponát (079).jpg | "טטרה 10", דגם מכונית מרוץ
</gallery>

==ראו גם==
* טטרה 49
* טטרה 52
* טטרה 81
* טטרה 87
* טטרה 90
* טטרה 605
* טטרה 158 פניקס 

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1914
קטגוריה:מכוניות מרוץ
קטגוריה:כלי רכב שיוצרו באימפריה האוסטרו-הונגרית
קטגוריה:כלי רכב המיוצרים בצ'כיה
10
Scorpion (אלבום של דרייק)

Scorpion הוא אלבום האולפן החמישי של הראפר הקנדי דרייק. האלבום יצא לאור ב-29 ביוני 2018 דרך חברות התקליטים קאש מאני רקורדס, ריפבליק רקורדס ויאנג מאני. האלבום הוא אלבום כפול המכיל 25 רצועות המחולקות לשני דיסקים. הדיסק הראשון מכיל בעיקר שירי היפ הופ, בעוד הדיסק השני מכיל שירי רית'ם אנד בלוז ופופ.

בשבוע הראשון להוצאתו הגיע האלבום לפסגת מצעד האלבומים האמריקאי בילבורד 200,<ref></ref> לאחר שמכר כ-732 אלף יחידות שקולות לאלבום.

בטקס פרסי גראמי ה-61 שנערך בשנת 2019 הועמד האלבום לפרס גראמי לאלבום השנה, והסינגל "God's Plan" זכה בפרס לשיר הראפ הטוב ביותר.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)<ref></ref>
|פלטינה 7×
|7,000,000
|}

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומי דרייק
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה של בילבורד: אלבומים
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת ריפבליק רקורדס
Care Package

Care Package הוא אלבום האוסף הראשון של הראפר הקנדי דרייק. האלבום יצא לאור ב-2 באוגוסט 2019 דרך חברות התקליטים OVO סאונד וריפבליק רקורדס. האלבום כולל שירים שפורסמו בין השנים 2010 ו-2016, שלא היו זמינים תחילה לרכישה או לשמיעה דרך שירותי הזרמת המוזיקה.<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-2019
קטגוריה:אלבומי דרייק
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת OVO סאונד
More Life

More Life הוא מיקסטייפ של הראפר הקנדי דרייק. המיקסטייפ יצא לאור ב-18 במרץ 2017 דרך חברות התקליטים קאש מאני רקורדס, ריפבליק רקורדס ויאנג מאני.

המיקסטייפ זכה לביקורות חיוביות והגיע לפסגת מצעד האלבומים האמריקאי בילבורד 200, לאחר שמכר כ-505 אלף יחידות שקולות לאלבום בשבוע הראשון להוצאתו.<ref></ref> על אף היותו מיקסטייפ, זכה לתואר אחד האלבומים הטובים ביותר של שנת 2017 על ידי מספר מבקרי מוזיקה.<ref></ref><ref></ref> עד סוף שנת 2017 מכר המיקסטייפ מעל לשני מיליון עותקים שקולים לאלבום בארצות הברית.

== רשימת השמעה ==

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:מיקסטייפים מ-2017
קטגוריה:אלבומי דרייק
קטגוריה:מיקסטייפים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי קוביטס
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת ריפבליק רקורדס
Let's Get It Started

Let's Get It Started (בעברית: בואו נתחיל) הוא שיר של הרכב ההיפ הופ האמריקאי הבלאק אייד פיז, שיצא כסינגל ב-22 ביוני 2004. הרצועה הייתה לסינגל הרביעי שיצא מאלבום האולפן השלישי של ההרכב, Elephunk, משנת 2003, והיא גרסה מחודשת של הרצועה השלישית של האלבום, "Let's Get Retarded".<ref>http://www.songfacts.com/detail.php?id=4532</ref> גרסה זו נכללה כרצועת בונוס במהדורה המחודשת של האלבום משנת 2004.

במקור, גרסת האלבום עובדה מחדש לשיווק בפלייאוף של ה-NBA ב-ABC באפריל 2004;<ref></ref> עם זאת, בעקבות הפופולריות וההצלחה הרבה לה זכתה ההצלחה, הגרסה נכנסה לאלבום כרצועה עצמאית ויצאה כסינגל.<ref></ref>

השיר משלב חלק מהבסיס האינסטרומנטלי של "Wannabe", של להקת הבנות ספייס גירלז. גרסת הרמיקס של השיר נכנסה לאלבום האולפן החמישי של ההרכב, The E.N.D, בתור "Let's Get Re-Started", והוא נכלל גם באלבום הרמיקסים שלהם, The END Summer 2010 Canadian Invasion Tour: Remix Collection.

"Let's Get It Started" זכה בטקס פרסי גראמי לשנת 2005, בקטגוריית ביצועי הראפ הטובים ביותר של צמד או להקה, והיה מועמד גם לשיר השנה ולשיר הראפ הטוב ביותר.

== רשימת השמעה ==
סינגל CD

# "Let's Get It Started"
# "Let's Get It Started" <small>(ספייק מיקס)</small>

מהדורת The Urbz - EP

# "Let's Get It Started" <small>(ספייק מיקס)</small> - 3:39
# "Ga Ra Ta Da" <small>(גרסת סמליש)</small> - 3:28
# "The Sticky"
# "Friddy Dope" <small>(גרסת סמליש)</small> - 3:46

סינגל בריטי

# "Let's Get It Started"
# "Bridging The Gaps"
# "Let's Get It Started" (קליפ משופר)

== מיקומי שיא ==

== קישורים חיצוניים ==

== הערות שוליים ==

קטגוריה:שירי בלאק אייד פיז
קטגוריה:שירים באנגלית
קטגוריה:וידאו קליפים שבוימו על ידי פרנסיס לורנס
קטגוריה:שירים שהופקו על ידי ויל.איי.אם
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת A&M רקורדס
קטגוריה:סינגלים בהוצאת אינטרסקופ רקורדס
אדם גיפורד

אדם גיפורד, לורד גיפורד FRSE (באנגלית: Adam Gifford, Lord Gifford, נהגה: ; 29 בפברואר 1820 – 20 בינואר 1887) היה עורך דין ושופט סקוטי. נודע כמייסדן של "הרצאות גיפורד".

==ביוגרפיה==
גיפורד נולד באדינבורו, בירת סקוטלנד, לקתרין אן (1786–1873) ולג'יימס גיפורד (1780–1862), אח תאום לג'ון גיפורד (1820–1895). המשפחה התגוררה בקצה המזרחי של העיר החדשה של אדינבורו.

הוא למד בבית הספר ב"מוסד אדינבורו" (הנקרא כיום קולג' סטיוארט'ס מלוויל , על שם שתי המכללות הוותיקות שהתאחדו לתוכו). ובשנת 1835 החל להתמחות בעריכת דין אצל דודו, אלכסנדר גיפורד. לאחר מכן למד משפטים באוניברסיטת אדינבורו והתקבל כפרקליט מן השורה ב-1849.

גיפורד היה רדיקלי מהבחינה הפוליטית ולכן לא שאף ולא קיווה למשרה ממשלתית, הוא זנח גם משרות שניתנו לו והתמקד בעבודתו כפרקליט פרטי. ב-1870 התקבל כחבר החברה המלכותית של אדינבורו בהמלצתו של התאולוג והמשפטן הסקוטי סר צ'ארלס ניבס, הלורד ניבס .

עיסוקו המכניס כסנגור פרטי הקנה לו הון, באמצעותו יסד את "הרצאות גיפורד" בתאולוגיה טבעית (עיסוק במציאות האל מנקודת מבט של מדעי הטבע) , בארבע האוניברסיטאות שהיו קיימות בשעתו בסקוטלנד: אדינבורו, סנט אדרוז, גלאזגו ואברדין.

גיפורד היה בעל חשיבה פילוסופית, והושפע מעבודותיו של שפינוזה. הוא כיהן כשופט בשנים 1870–1881 למרות בעיות בריאות שליוו אותו עד התפטרותו בשל בריאות לקויה ב-1881. החליף אותו פטריק פרייזר, לימים לורד פרייזר .

גיפורד נפטר בביתו בגרנטון, אדינבורו, ב-20 בינואר 1887 ונקבר בבית הקברות העתיק של קלטון ליד קבר הוריו.

==קישורים חיצוניים==

* [http://www.giffordlectures.org/lordgifford.asp ביוגרפיה של לורד אדם גיפורד], באתר הרצאות גיפורד
* [http://www.fromoldbooks.org/Wood-NuttallEncyclopaedia/g/giffordadamlord.html הערך 'גיפורד, אדם, לורד'], באנציקלופדיית נוטל 

קטגוריה:בוגרי אוניברסיטת אדינבורו
קטגוריה:פילוסופים סקוטים
קטגוריה:עורכי דין סקוטים
קטגוריה:שופטים סקוטים
קטגוריה:בריטים שנולדו ב-1820
קטגוריה:בריטים שנפטרו ב-1887
ברני הכלב

ברני הכלב (באנגלית: Barney) היא סדרת טלוויזיה מונפשת בריטית לילדים, שבוימה על ידי רוברט בלסר, נכתבה על ידי פיטר בוניסי והופקה על ידי Barney Entertainments. Ltd. הסדרה עוקבת אחר ברני, כלב צאן אנגלי עתיק מואנש שמחפש כל הזמן פרסום ותהילה.

הסדרה שודרה במקור בבריטניה בערוץ BBC1, החל מ-27 בדצמבר 1988 עד 26 באפריל 1989. בישראל הסדרה שודרה בדיבוב עברי בטלוויזיה החינוכית הישראלית במסגרת רצועת השידור "רכבת ההפתעות", החל משנת 1991 עד 1992, ומאוחר יותר בשידורים חוזרים בערוץ הופ!. את שיר הפתיחה של הסדרה בגרסה העברית ביצעה אפי בן ישראל. לסדרה הופקה עונה אחת הכוללת 13 פרקים באורך 5 דקות.

בהשראת סדרת הטלוויזיה נכתבה סדרת ספרים לילדים מאת בוניסי יחד עם שירלי-אן לואיס, באיור ליסה קופר.

== תקציר העלילה ==
הסדרה עוקבת אחר ברני, כלב צאן אנגלי עתיק מואנש שיחד עם חברו רוני היערון קטן מחפש בכל פרק פרסום, תהילה ועושר בדרכים שונות.

== דמויות ==
* ברני – כלב צאן אנגלי עתיק שכל הזמן מחפש פרסום, תהילה ועושר.
* רוני (במקור נקרא "רוג'ר") – יערון קטן שחיי בתוך השערות בראשו של ברני.
* דידי (במקור נקרא "דזמונד") – כלב אפגני עם משקפי שמש שמדבר בטון הקול של מייקל קיין.
* קורין (במקור נקראת "קרולינה") – גברת צ'יוואווה מקסימה שלרוב לא מתלהבת מההתנהגות של ברני.
* פרנסין – סטר אירי ידידותית שעוזרת לברני בחיפוש אחר מפורסמים.

== מדבבים ==
הדיבוב העברי בוים על יוני חן, והופק על ידי חסיה ורטהיים באולפני אולפנטו.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|ברני
|טים ברוק-טיילור
|אהרן קפלן
|-
|רוני
| rowspan="2" |הארי אנפילד
|אוהד שחר
|-
|דידי
|שמעון כהן
|-
|קורין
| rowspan="2" |ג'אן רייבנס
|גילת מואב
|-
|פרנסין
|אפי בן ישראל
|-
|מספר
|אן רייטל
|איציק סיידוף
|}
בנוסף דיבב בדיבוב העברי רנן רום.

== קישורים חיצוניים ==

* 
* [http://www.toonhound.com/barney.htm ברני הכלב], באתר Toonhound

קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1980
קטגוריה:כלבים בתרבות
קטגוריה:הטלוויזיה החינוכית הישראלית - תוכניות רכש
קטגוריה:סדרות ערוץ הופ!
קטגוריה:תוכניות טלוויזיה באנגלית
עלון החינוך היהודי

עלון החינוך היהודי (בהונגרית: Izraelita Tanügyi Értesítő) היה כתב העת הרשמי של "האיגוד הארצי של המורים היהודים" בהונגריה שיצא לאור בין השנים 1875 ו-1944.<ref>[http://www.kislexikon.hu/pedagogusegyesuletek.html איגודי (הסתדרויות) מורים ]</ref> הוא פורסם בשלושה גליונות נייר בחודש וכלל, בנוסף לפרסומים רשמיים, עבודות פדגוגיות בעלות עניין כללי וסקירות ספרות. באמצעות העלון, ציבור המורים היהודים ועובדי הוראה בהונגריה התוודעו לנושאי חינוך מקומיים וזרים מחו"ל, להתפתחות המדע הפדגוגי ולבעיות החינוך הדתי.

== מערכת עלון החינוך היהודי ==
העלון נערך עד שנת 1879 על ידי אלעזר זליגמן (לימים שינה את שמו לסאנטו), ואחר כך נערך, בחלקו במקביל, בחלקו ברציפות על ידי יונאס ברנה, ז'יגמונד עוזר ועוד. בשנת 1902 דיולה קורנפלד היה העורך האחראי, ואחריו רז'ה בארד, אחר כך ליד בארד ערך את העלון אברהם שטרן. לימים ארמין שיכטנץ, איגנץ פינטר, מיהאי מאלנאי וארנולד סגה ערכו בזה אחר זה. משנת 1929 ועד סגורתו בשנת 1944 ערך אותו ארמין שיכטנץ, נשיא התאחדות המורים היהודים הארצית בהונגריה בעזרת רז'ה בארד.

== לקריאה נוספת ==
* לקסיקון יהודי הונגרי. 1929  [http://mek.oszk.hu/04000/04093/html/0410.html מקוון]

== הערות שוליים ==

קטגוריה:הונגריה: תרבות
קטגוריה:הונגריה: היסטוריה
קטגוריה:יהדות הונגריה
קטגוריה:כתבי עת בהונגרית
קטגוריה:האימפריה האוסטרו-הונגרית: עיתונים
קטגוריה:עיתונות יהודית
קטגוריה:הונגריה: כתבי עת
קטגוריה:כתבי עת לפדגוגיה
גוסטבו סראטי

גוסטבו סראטי (בספרדית: Gustavo Adrián Cerati; 11 באוגוסט 1959, בואנוס איירס - 4 בספטמבר 2014) היה זמר-יוצר ומפיק מוזיקלי ארגנטינאי, בין הדמויות הבולטות ברוק באמריקה הלטינית בשנות ה-80 ובשנות ה-90 של המאה ה-20. הוא זכה במספר פרסי גראמי ו-MTV.

== חייו ==
גוסטאבו סראטי נולד בבואנוס איירס למשפחה איטלקית-אירית. כאשר הוא היה בן תשע, ההורים רכשו לו גיטרה וגוסטבו החל לנגן. בגיל 13 הוא הקים להקה שניגנה בבית הספר. לאחר סיום השרות הצבאי, גוסטבו סראטי החל ללמוד שיווק באוניברסיטה. ביחד עם סטודנט נוסף הם החליטו להקים להקה סודה סטריאו. האלבום הראשון של הלהקה יצאה לאור בשנת 1984 ובשנת 1985 הם זכו לשיר את הלהיט הראשון של הלהקה. הלהקה זכתה להצלחה גדולה ברחבי ארגנטינה ומדינות נוספות באמריקה הלטינית.

בשנת 1993 גוסטבו סראטי הוציא לראשונה אלבום סולו Amor Amarillo. לאור ההצלחה, הוא המשיך לעבוד כסולן והוציא אלבומים נוספים.

בנוסף להופעות וכתיבת שירים סראטי החל בקריירה של מפיק מוזיקלי. הוא הפיק מספר אלבומים של שקירה וניקול.

בשנת 2007 הלהקה סודה סטריאו התאחדה לסבב הופעות שכלל 22 הופעות ב-9 מדינות. להופעות אלו נמכרו מעל למיליון כרטיסים.

לאחר סיבוב הופעות זה, גוסטבו סראטי המשיך בקריירת סולו. בשנת 2010 לאחר מספר הופעות בקולומביה הוא הגיע לקראקס. בסוף ההופעה הוא עבר אירוע מוחי ונכנס לבית חולים. לאחר ניתוח והקלה מסוימת במצבו, הוא עבר לבואנוס איירס. למרות המאמצים, סראטי לא הצליח להשתקם והיה בקומה עד שנפטר ב-4 בספטמבר 2014.

גוסטבו סראטי זכה שש פעמים בפרס גראמי הלטיני - 2006 (3 שירים), 2008, 2010 (2 שירים). בנוסף לכך הוא זכה בפרס של MTV ומספר רב של פעמים בפרסי מוזיקה בארגנטינה.

== דיסקוגרפיה ==
אלבומי סודה סטריאו:
* Soda Stereo (album)|Soda Stereo (1984)
* Nada Personal (album)|Nada Personal (1985)
* Signos (1986)
* Doble Vida (1988)
* Canción Animal (1990)
* Dynamo (Soda Stereo album)|Dynamo (1992)
* Sueño Stereo (1995)

אלבומי סולו:
* Soda Stereo (1984)
* Nada Personal (1985)
* Signos (1986)
* Doble Vida (1988)
* Canción Animal (1990)
* Dynamo (1992)
* Sueño Stereo (1995)

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה

קטגוריה:זמרים ארגנטינאים
קטגוריה:גיטריסטים ארגנטינאים
קטגוריה:אמני סוני מיוזיק לטין
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנולדו ב-1959
קטגוריה:ארגנטינאים שנפטרו ב-2014
Cis

cis הוא סימון מתמטי שהגדרתו <math>\ cis(x) = \cos(x) + i \sin(x)</math>, כאשר 
<math>\ \cos</math>הוא הפונקציה הטריגונומטרית קוסינוס, <math>\ \sin</math>הוא הפונקציה הטריגונומטרית סינוס ו־<math>\ i </math> הוא היחידה המדומה. בהתאם לנוסחת אוילר <math>\ cis(x) = e^{ix}</math>.

את הסימון cis טבע בשנת 1866 המתמטיקאי האירי ויליאם רואן המילטון בספרו "Elements of Quaternions" שפורסם לאחר מותו. הסימון משמש כקיצור נוח המפשט הצגה של ביטויים מסוימים, למשל בטרנספורמציית פורייה. דוגמה: נוח יותר לכתוב ולהבין את הביטוי מאשר לכתוב ולהבין את הביטוי .

בספריות תוכנה מתמטית, כגון Math Kernel Library של אינטל, נכלל מימוש של פונקציה זו בשפות תכנות נפוצות.

== זהויות מתמטיות ==

נגזרת:
:<math>\frac{\mathrm{d}}{\mathrm{d}z}\operatorname{cis}(z) = i\operatorname{cis}(z) = ie^{iz}</math>

אינטגרל:
:<math>\int\operatorname{cis}(z)\,\mathrm{d}z = -i\operatorname{cis}(z) = -ie^{iz}</math>

תכונות נוספות:

הזהויות הבאות נובעות ישירות מנוסחת אוילר:

:<math>\operatorname{cis}(x+y) = \operatorname{cis}(x)\,\operatorname{cis}(y)</math>

:<math>\operatorname{cis}(x-y) = {\operatorname{cis}(x) \over \operatorname{cis}(y)}</math>

זהויות אלה מתקיימות כאשר ו- הם מספרים מרוכבים. כאשר ו- הם מספרים ממשיים, מתקיים גם:
:<math>|\operatorname{cis}(x) - \operatorname{cis}(y)| \le |x-y|.</math>

==מספרים מרוכבים==
את המספר המרוכב <math>z = x+iy</math> ניתן להציג בהצגה קוטבית כ- <math>\ z = r(cis\theta)</math>, כאשר 
<math>\ r = \sqrt{x^2 + y^2}</math> הוא המרחק של הנקודה <math>z</math> מראשית הצירים, והזווית <math>\ \theta</math>, שבין הישר המחבר את הנקודה <math>z</math> לראשית הצירים ובין ציר ה-<math>x</math>, ניתנת בנוסחה <math>\ \theta = \arctan\left(\frac{y}{x}\right)</math>.

פעולות כפל וחילוק של מספרים מרוכבים נעשות פשוטות יותר בהצגה פולרית. בהתבסס על הזהויות הטריגונומטריות
:<math> \cos(a + b) = \cos(a)\cos(b) - \sin(a)\sin(b)</math>
:<math> \sin(a + b) = \cos(a)\sin(b) + \sin(a)\cos(b)</math>
כאשר נתונים המספרים המרוכבים <math>z_1 = r_1 \operatorname{cis} \varphi_1 </math>, <math>z_2 = r_2 \operatorname{cis} \varphi_2 </math> מתקיים 
:<math>z_1 z_2 = r_1 r_2 \operatorname{cis} (\varphi_1 + \varphi_2)</math>

:<math>\frac{z_1}{z_2} = \frac{r_1}{r_2} \operatorname{cis}(\varphi_1 - \varphi_2)</math>

== ראו גם ==

* משפט דה מואבר

==קישורים חיצוניים==
* 

==הערות שוליים==

קטגוריה:פונקציות טריגונומטריות
The Essential Barbra Streisand

The Essential Barbra Streisand (ידוע גם כ־The Ultimate Collection – האוסף האולטימטיבי בכמה מדינות באירופה) הוא אלבום האוסף החמישי של הזמרת ברברה סטרייסנד אשר יצא ב־29 בינואר 2002 על ידי קולומביה רקורדס.<ref></ref>

אלבום האוסף מכיל אוסף של שירים ולהיטים בולטים לאורך הקריירה של הזמרת, בתוספת שני שירים חדשים. בשנת 2008 יצאה מהדורה מחודשת של אלבום האוסף, על ידי חברות התקליטים קולומביה ולגסי רקורדס, אשר כוללת תקליטור נוסף עם 9 שירים נוספים.

== הצלחה ==
אוסף זה נחשב לאוסף הגדול ביותר שהוציאה עד כה. האלבום זכה להצלחה כאשר הגיע לראש מצעדי המדינות של אירלנד, סקוטלנד, בריטניה ולעשירייה הפותחת של מדינות נוספות כולל מצעדי סוף שנה של 4 מדינות. בנוסף האלבום הגיע למעמד פלטינה ב־4 מדינות ולמעמד פלטינה כפולה בבריטניה.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי מייק ברניקר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קולומביה רקורדס
Duets (אלבום של ברברה סטרייסנד)

Duets (בעברית: דואטים, ידוע גם כ־Star Collection – אוסף הכוכבים בחלק מהמדינות) הוא אלבום אוסף של הזמרת ברברה סטרייסנד אשר ב־26 בנובמבר 2002 על ידי קולומביה רקורדס. האלבום כולל אוסף של שירים שהוציאה סטרייסנד לאורך הקריירה שלה כאשר המשותף לכל השירים האלו הוא שכולם בוצעו עם אמן נוסף בתוספת שני דואטים חדשים.

מתוך האלבום יצא סינגל אחד, הדואט "I Won't Be the One to Let Go" עם הזמר בארי מנילו אשר יצא לאור באופן אקסקלוסיבי לשירות המוזיקה "AOL Music".

== הפקה וביקורת ==
האלבום הופק בפועל על ידי סטרייסנד עצמה ומנהלה האישי ג'יי לנדרס. הדואטים באלבום זכו לביקורות חיוביות ממבקרי המוזיקה אך המבקרים גם הביעו את אכזבתם לאור העובדה שסטרייסנד בחרה שוב להוציא אלבום אוסף אחרי שכבר הוציאה אלבום אוסף באותה שנה.

מבחינה מסחרית האלבום הגיע לעשירייה הפותחת בדנמרק והולנד. בארצות הברית האלבום זכה להצלחה פחותה כאשר הגיע למקום ה־38 בלבד במדינה ונמכרו ממנו 561 אלף עותקים אך זכה למעמד אלבום זהב. מהאלבום נמכרו 1.5 מיליון עותקים בכל העולם.

== הוצאה מחודשת ==
בשנת 2013 האלבום יצא מחדש בדרום אמריקה בשם "Star Collection" ועם עטיפה שונה.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-2002
קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריצ'רד מרקס
קטגוריה:אלבומי חברת קולומביה רקורדס
The Battle of Evermore

The Battle of Evermore הוא דואט פולק המושר על ידי רוברט פלאנט וסנדי דני, המופיע באלבום הרביעי וחסר השם של לד זפלין משנת 1971. כלי הנגינה בשיר כוללים גיטרה אקוסטית ומנדולינה.

==כתיבה והפקה==
השיר נכתב על ידי ג'ימי פייג' ורוברט פלאנט בהדלי גריינג' בזמן שפייג' התנסה במנדולינה בבעלות ג'ון פול ג'ונס<ref name="DL"></ref><ref></ref>. פייג' הסביר בשנת 1977 כי "השיר 'The Battle of Evermore' נכתב בו במקום על ידי רוברט [פלאנט] ועל ידי. פשוט הרמתי את המנדולינה של ג'ון פול ג'ונס, מעולם לא ניגנתי מנדולינה, ופשוט כתבתי את האקורדים ואת כל היצירה בסשן אחד."<ref name="TP"></ref>

הסמל של סנדי דני

השיר, כמו מספר שירים אחרים של הלהקה, מתייחס ל"שר הטבעות" מאת ג'.ר.ר. טולקין. פלאנט הרגיש שהוא זקוק לקול אחר שיספר את הסיפור, ולקראת הקלטת השיר הוזמנה הזמרת סנדי דני לדואט עם פלאנט. דני הייתה חברה לשעבר בקבוצת הרוק הפולק הבריטי Fairport Convention, איתם לד זפלין שיתפו פעולה בשנת 1970 בפסטיבל באת' לבלוז ולמוזיקה מתקדמת. פלאנט מילא את תפקיד 'המספר' ודני ייצגה את קול העיר. פייג' פירט כי "[השיר] נשמע כמו מכשיר אנגלי ישן בהתחלה. אחר כך זה הפך לווקלי ורוברט עשה את הביט שלו. לבסוף הבנו שנביא את סנדי ונבצע את השיר כשאלה ותשובה."

כדי להודות לה על מעורבותה, קיבלה דני בעטיפת האלבום את הסמל של שלוש פירמידות (ארבעת חברי לד זפלין בחרו כל אחד בסמלים משלו לאלבום). זהו השיר היחיד של לד זפלין שהוקלט אי פעם עם סולן אורח. בראיון שנתן ב-1995 למגזין Uncut, הצהיר פלאנט כי "עבורי לשיר עם סנדי דני היה נהדר. תמיד היינו חברים טובים מאז התקופה ההיא של Fairport Convention . ריצ'רד תומפסון הוא גיטריסט מעולה. סנדי ואני היו חברים, וזה היה הדבר הברור ביותר לבקש ממנה לשיר ב-"The Battle of Evermore". אם יש בעיות של נאיביות ועומס - הייתי אז רק בן 23 - לכידות הקולות והנגינה מפצות על כך."<ref></ref>

== הופעות חיות ==
"The Battle of Evermore" בוצע בהופעות של לד זפלין במהלך סיבוב ההופעות של הלהקה באמריקה ב-1977. בהופעות אלו, ג'ונס שר את תפקידה של דני וניגן בגיטרה אקוסטית בזמן שפייג' ניגן מנדולינה. לפעמים ג'ון בונהם שר את קולותיה של דני יחד עם ג'ונס.

פייג' ופלאנט בסיבוב ההופעות המשותף שלהם, הקליטו גם גרסה לשיר בשנת 1994, ששוחררה באלבומם No Quarter: Jimmy Page and Robert Plant Unledded. הזמרת נג'מה אכטאר שרה את החלק הווקאלי של דני.

Fairport Convention ביצעו את "The Battle of Evermore" עם הסולנים האורחים פלאנט וקריסטינה דונהיו בפסטיבל הפולק "Fairport's Cropredy Convention" ב-9 באוגוסט 2008.

פלאנט ואליסון קראוס ביצעו באופן קבוע את "The Battle of Evermore" בסיורם בארצות הברית ואירופה באביב ובקיץ 2008 כשקידמו את אלבומם המשותף משנת 2007 Raising Sand'<ref></ref>
[[אליסון קראוס ורוברט פלאנט מבצעים את השיר, 2008]]

== קישורים חיצוניים ==

==הערות שוליים==

קטגוריה:שירי 1971
קטגוריה:לד זפלין
קטגוריה:שירים באנגלית
קטגוריה:בלדות פולק
קטגוריה:בלדות רוק
קטגוריה:שירי פולק רוק
The Blueprint

The Blueprint הוא אלבום האולפן השישי של הראפר האמריקאי ג'יי זי. האלבום יצא לאור ב-11 בספטמבר 2001 דרך חברות התקליטים רוק-א-פלה רקורדס ודאף ג'אם. הוצאת האלבום הוקדמה בשבוע מהתאריך המקורי עקב חשש מהפצת בוטלגים.

על אף הוצאתו במקביל פיגועי 11 בספטמבר, מכר האלבום מעל ל-427 אלף עותקים בשבוע הראשון והגיע לפסגת מצעד האלבומים האמריקאי בילבורד 200, שם שהה במשך שלושה שבועות.<ref></ref>

בשנת 2019, מגזין הגרדיאן דירג את האלבום במקום ה-30 ברשימת "100 האלבומים הטובים ביותר של המאה ה-21".<ref></ref> בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-472.<ref></ref> 8 שנים לאחר מכן, בשנת 2020, מגזין הרולינג סטון דירג את האלבום במקום ה-50 ברשימת 500 האלבומים הטובים ביותר בכל הזמנים המחודשת.<ref></ref> בשנת 2022 האלבום דורג במקום השלישי ברשימת 200 אלבומי ההיפ-הופ הטובים ביותר בכל הזמנים של המגזין.<ref></ref> מגזין Spin כלל את האלבום במקום ה-13 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2015.<ref></ref>

הזמרת הטרינדית האמריקאית, ניקי מינאז' הוציאה לאור את אלבומה השלישי, The Pinkprint, כמחווה לזמר האהוב עליה בכל הזמנים.<ref></ref><ref></ref>

== דירוגים ==
{| class="wikitable sortable"
!ארגון
!דירוג
!מיקום
!מקור
|-
|בילבורד
|100 אלבומי הראפ הגדולים בכל הזמנים: רשימת צוות
|9
|<ref></ref>
|}

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ג'יי-זי
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד הבילבורד 200